**ОБАВЕШТЕЊЕ**

**ПОВОДОМ ИЗБОРА ЗА НАРОДНЕ ПОСЛАНИКЕ СКУПШТИНЕ РЕПУБЛИКЕ СРБИЈЕ РАСПИСАНИХ ЗА 3. АПРИЛА 2022. ГОДИНЕ**

Општинска управа Чајетина позива грађанке и грађане да на време провере да ли су уписани у јединствени бирачки списак ( ЈБС) и ако јесу да ли су им уписани лични подаци тачни, како би могли да остваре право гласа на изборима који ће бити одржани **3. априла 2022. године.**

Право на увид у бирачки списак има сваки грађанин у циљу провере личних података уписаних у бирачки списак и може се извршити непосредно у Општинској управи Чајетина, ул Александра Карађорђевића , бр. 34 као и електронским путем на званичној интернет страници Министарства -https>//upit.birackispisak.gov.rs/.

Јединствени бирачки списак је јавна исправа у којој се води јединствена евиденција држављана Републике Србије а ажурирање дела бирачког списка за подручје општине Чајетина врши Општинска управа и он обухвата: упис, брисање, измене, допуне или исправе по службеној дужности или на захтев грађана, о чему се доноси одговарајуће решење.

Упис у бирачки списак је услов за остваривање бирачког права, а бирач може бити само једном уписан у бирачки списак.

У бирачки списак уписују се пунолетни и пословно способни држављани Републике Србије односно лица која имају бирачко право-према месту пребивалишта, односно месту боравишта за интерно расељена лица.

Поступак уписа, промена ( измена , допуна или исправа) и брисање из бирачког списка спроводи се по службеној дужности или на захтев грађана. Грађани са пребивалиштем на територији општине Чајетина и интерно расељена лица са боравиштем на територији општине Чајетина , захтев за промену у бирачком списку подносе општини Чајетина.

Свака промена у бирачком списку мора да се заснива на подацима из матичних књига , других службених евиденција и јавних исправа ( нпр. извод из матичних књига рођених , венчаних или умрлих, лична карта, доказ о пребивалишту , уверење о држављанству, правоснажно решење о враћању пословне способности ) о чему одговарајуће решење до закуљчења бирачког списка ( 15 дана пре дана избора, односно до 18. марта 2022 .године)

доноси општина Чајетина , а од закључења бирачког списка па све до 72 часа пре дана избора решење доноси Министарсво.

Подносилац захтева може на решење Општинске управе поднети жалбу Министарству државне управе и локалне самоуправе у року од 24 часа од дана када је решење примио.

Обавештавају се бирачи који имају боравиште у иностранству да преко дипломатско- конзуларног председништва Републике Србије , најкасније пет дана пре дана закључења јединственог бирачког списка ( до 12. марта 2022. године у поноћ) , могу поднети захтве да се у ЈБС упише податак да ће на предстојећим изборима гласати у иностранству.

**ОПШТИНСКА УПРАВА ОПШТИНЕ ЧАЈЕТИНА**

**Број: 013-01-11/2022-01**